recursal/SuperWikiNEXT-32B huggingface dataset:
---

**Animalia** — Chordata

Classis : Aves   
Ordo : Passeriformes   
Subordo : Passeri   
Infraordo : Passerida   
Familia : Mohoidae   
Genus : ***Chaetoptila***   
P.L. Sclater, 1871  
Species : ***C. angustipluma***   
*Chaetoptila angustipluma*   
Peale, 1848  
Conservationis status

EX  
  
  
Exstincta (IUCN 3.1)

***Chaetoptila angustipluma*** (Havaiane: *kioea* 'erectus stare') fuit avis Havaiana quae exstincta est circa 1859. Deficiebat autem antequam Europaei Havaios repperierunt, et ei insularum indigenae diu erant insueti. Pinnae in Havaiano pinnarum artificio non adhibitae sunt, neque unquam in carminibus vel fabulis memoratur avis. Solum quattuor specimina in museis exstant. Extinctionis causa est ignota.

  

*Chaetoptila angustipluma* fuit magna avis, circa 33 cm longa, rostro longo aliquantulumque curvato. Quae eam ab aliis meliphagidis distinxerunt linea fuit lata et nigra trans faciem et pinnae sicut saetae super caput et pectus. Quamquam omnes specimina exstantes ex insula Havaiis veniunt, documenta fossilium docent aves cognatas in aliis insulis Havaianis exsistisse.

Ad usque annum 2008, haec species et aves generis *Mohonis* putabantur ad familiam Meliphagidarum pertinere quia specierum illius familiae similes videbantur quo ad multas morphologiae res attinet, et se simile gerebant. Investigatio autem anni 2008, propter phylogeneticam DNA ex speciminibus conservatis explicationem, cognovit genera *Mohonem* et *Chaetoptilam* ad Meliphagidas non pertinere, sed ad gregem qui *Bombycillas* et *Dulum dominicum* comprehendit; ea genera ut videtur cum familia Ptilogonatidis arte conectuntur. Pro? his duobus generibus exstinctis, auctores familiam Mohoidas excogitaverunt.

Notae
-----

1. ↑  Fleischer, R. C.; Helen F. James; Storrs L. Olson (2008-12-11). "Convergent Evolution of Hawaiian and Australo-Pacific Honeyeaters from Distant Songbird Ancestors". *Current Biology* (Cell Press) **18** (24): 1927–1931

Nexus externi
-------------

* BirdLife Species Factsheet
* Index Ruber IUCN
* Indigenae silvarum aves Havaianae
***Histoire de la guerre des Albigeois***, sic ab editoribus rubricatum, scil. "Historia belli Albigensis", est narratio de expeditione sacra in Albigenses. Hic textus historicis eo minus utilis est quo auctor fontem fere unum secutus est, scilicet carmen epicum *Canso de la Crosada*. Occitane scripsit, versibus non utens sed oratione soluta. Textus divulgatus est in series librorum cuius titulus est *Histoire générale de Languedoc*.

Editiones
---------

* 1842 : "Chronique romane sur la guerre des Albigeois" in Alexandre Du Mège, ed. *Histoire générale de Languedoc* vol. 5 additions pp. 107-155 Textus apud Google Books
* 1879 : "Histoire de la guerre des Albigeois" in Edouard Dulaurier et al. edd. *Histoire générale de Languedoc* vol. 8 coll. 1-206 Textus apud archive.org
* 1880 : "Histoire de la guerre des Albigeois" in *Recueil des historiens des Gaules et de la France* (Lutetiae, 1840-1904) vol. 19 pp. 114-192 Textus apud gallica

  

 De hac re nexus intervici usque adhuc absunt. Adde, si reppereris.
*Vide etiam paginam discretivam:* Bistua (discretiva)

*Vide etiam paginam discretivam:* Canabea (discretiva)


Wikidata Pagus Bistuae Novae-Canabeae
Res apud Vicidata repertae:Pagus Bistuae Novae-Canabeae: insignePagus Bistuae Novae-Canabeae: insignePagus Bistuae Novae-Canabeae: vexillumPagus Bistuae Novae-Canabeae: vexillum
pagus  
*Civitas*: Bosnia et Herzegovina  
*Locus*: 44°14′0″N 18°12′0″E  
Situs interretialis
**Fines**

*Procuratio superior*: Foederatio Bosniae et Herzegovinae  
*Territoria finitima*: Pagus Seraiensis
**Forma**

*Area*: 3 415.3 chiliometrum quadratum  
*Caput*: Bistua Nova  

**Vita**

*Incolae*: 364 433  

**Tabula aut despectus**

Pagus Bistuae Novae-Canabeae: situsPagus Bistuae Novae-Canabeae: situs
**Pagus Bistuae Novae-Canabeae** (alia nomina: *Pagus Bistuarum-Canabeae*) (Bosnice: *Zeničko-dobojski Kanton*; Croatice: *Zeničko-dobojska Županija*; Serbice *Зеничко-добојски Кантон*) est unus ex decem pagis Bosniae et Herzegovinae, quibus Foederatio Bosniae et Herzegovinae constat. Urbes princepes eius sunt Bistuae.

Municipia
---------

Municipia pagi, cum capite, **12** sunt:

* **Bistua Nova** seu **Bistuae** (*Zenica / Зеница*)
* Haedum Castellum Desitiatium (*Breza* )
* Canabea Australis (*Doboj jug*)
* *Kakanj*
* *Maglaj*
* *Olovo*
* *Tešanj*
* *Usora*
* *Vareš*
* *Visoko*
* *Zavidovići*
* *Žepče*

Nexus interni
-------------

* Bosnia (*terra*)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Pagum Bistuae Novae-Canabeae** spectant. |

|  |  |
| --- | --- |
|  | **Situs geographici et historici:** *Locus*: 44°14′0″N 18°12′0″E • *OpenStreetMap* • *GeoNames* |

Sectiones pagique Bosniae et Herzegovinae

|  |  |
| --- | --- |
|  |  |
| 

|  |  |
| --- | --- |
| Sectiones | Districtus Breucus • Foederatio Bosniae et Herzegovinae • Res publica Serbica |
| Pagi Foederationis Bosniae et Herzegovinae | I Oenea-Sana • II Posavina vel Savia • III Salines • IV Bistua Nova-Canabea • V Drinia Bosnica • VI Bosnia Media • VII Herzegovina-Narenta • VIII Herzegovina Occidentalis • IX Seraium • X X Pagus seu Bosnia Occidentalis |
| Regiones Rei publicae Serbicae | I Bania Luca • II Canabea • III Belina • IV Ulasenitsa • V Seraium et Romania • VI Fotza • VII Tribulium |

 |
|  |
Wikidata Pagus Herzegovinae-Narentae
Res apud Vicidata repertae:Pagus Herzegovinae-Narentae: insignePagus Herzegovinae-Narentae: insignePagus Herzegovinae-Narentae: vexillumPagus Herzegovinae-Narentae: vexillum
pagus  
*Civitas*: Bosnia et Herzegovina  
*Locus*: 43°27′0″N 17°49′0″E  

**Fines**

*Procuratio superior*: Foederatio Bosniae et Herzegovinae  
*Territoria finitima*: Pagus Seraiensis
**Forma**

*Area*: 4 401±1 chiliometrum quadratum  
*Caput*: Mostar  

**Vita**

*Incolae*: 236 278  
*Sermo publicus*: lingua Bosnica, lingua Croatica, lingua Serbica  

**Tabula aut despectus**

Pagus Herzegovinae-Narentae: situsPagus Herzegovinae-Narentae: situs
**Pagus Herzegovinae-Narentae** (alia nomina: *Pagus Herzegovinae-Naroniae*) (Croatice: *Hercegovačko-neretvanska županija*; Bosnice: *Hercegovačko-neretvanski kanton*; Serbice *Херцеговачко-неретвански кантон*) est unus ex decem pagis Bosniae et Herzegovinae, quibus Foederatio Bosniae et Herzegovinae constat. Horum pagorum sola Herzegovina-Naronia tractum marini litoris habet. Herzegovina-Naronia fluvii Naronis pleramque vallem et alias Herzegovinae partes comprehendit. Urbs princeps eius est Mostarum.

Municipia
---------

Municipia pagi, cum capite, **9** sunt:

* **Mostarum**
* Aequum,
* Portus Noumensis,
* Sarsenterum (alia nomina: Diluntum)
* *Čapljina*,
* *Jablanica*,
* *Konjic*,
* *Prozor-Rama*,
* *Ravno*.

Notae
-----

Nexus interni
-------------

* Herzegovinam (*terram*)
* Naronem seu Narentam.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Pagum Herzegovinae-Narentae** spectant. |

* Pagina officialis

|  |  |
| --- | --- |
|  | **Situs geographici et historici:** *Locus*: 43°27′0″N 17°49′0″E • *OpenStreetMap* • *GeoNames* |

Pinacotheca
-----------

* Collocatio finium pagi in Bosnia et Herzegovina et in Foederatione Bosniae et Herzegovinae.Collocatio finium pagi in Bosnia et Herzegovina et in Foederatione Bosniae et Herzegovinae.
* Charta pagi.Charta pagi.
* Municipia pagi.Municipia pagi.

Sectiones pagique Bosniae et Herzegovinae

|  |  |
| --- | --- |
|  |  |
| 

|  |  |
| --- | --- |
| Sectiones | Districtus Breucus • Foederatio Bosniae et Herzegovinae • Res publica Serbica |
| Pagi Foederationis Bosniae et Herzegovinae | I Oenea-Sana • II Posavina vel Savia • III Salines • IV Bistua Nova-Canabea • V Drinia Bosnica • VI Bosnia Media • VII Herzegovina-Narenta • VIII Herzegovina Occidentalis • IX Seraium • X X Pagus seu Bosnia Occidentalis |
| Regiones Rei publicae Serbicae | I Bania Luca • II Canabea • III Belina • IV Ulasenitsa • V Seraium et Romania • VI Fotza • VII Tribulium |

 |
|  |
**Ricardus peregrinus** fuit, secundum verba carminis *Chanson d'Antioche*, ioculator et vates qui recensionem antiquissimam huius carminis composuit: ipse enim, primae expeditionis sacrae particeps, obsidionem Antiochiae anno 1097 viderit versibusque Francogallicis narraverit. Res ita explicatur in recensione posteriori quam sibi Graindor de Duaco adrogat:

*Cinquante rois i ot sans les autres barons.*  

*Cil qui le cançon fist sot bien dire les nons,*  

*Ricars li pelerins de qui nous le tenons.*
Plura refert chronicon Hispanicum *La gran conquista de Ultramar*, primum de obsidione Antiochiae: "*pero contarvos hemos lo que dixo Ricarte el Peregrino, que se acertó en aquella batalla, e despues fue amigo de san Pedro de Antiocha; segun cuenta la ystoria que el Conde hizo, fueron ayuntados en aquella batalla noventa e dos reyes*"; rursus de proelio ad Ascaloniam anno 1099 commissum: "*cuenta Ricart, que escrivió esta ystoria por mandado del príncipe Remonte de Antiocha*". Si id verum sit, Ricardus ille vates fuerit qui *Les chétifs* primus cantitavit; sed hoc carmen, rebus fictis de peregrinatoribus plenum, serius compositum esse satis constat. An hic Ricardus peregrinus re vera vixerit et cantitaverit aliqui dubitant.

Notae
-----

1. ↑  *Chanson d'Antioche* 9012-9014
2. ↑  *Gran conquista de Ultramar* 2.152
3. ↑  *Gran conquista de Ultramar* 3.71

Bibliographia
-------------

* H. Kleber, "Wer ist der Verfasser der *Chanson d'Antioche*? Revision einer Streitfrage" in *Zeitschrift für französische Sprache und Literatur* vol. 94 (1984) pp. 115-142
* Carol Sweetenham, Linda M. Paterson, edd. et interprr. *The "Canso d'Antioca": An Epic Chronicle of the First Crusade* (Aldershot: Ashgate Publishing, 2003. ISBN 0-7546-0410-1 (Paginae selectae apud *Google Books*)) pp. 55-58

 Eget haec commentatio nexum Wikidata. Quem adde si potes.
Structura rutini.
Biosynthesis rutini.
**Rutinum** (a *ruta,* praecipue *Ruta graveolente,* planta quae rutinum continet), etiam **rutosida** et **quercetinum-3-O-rutinosida** et **sophorinum** appellatum, est glycosidum quod quercetinum flavonolum et rutinosum disaccharidum (α-L-rhamnopyranosyl-(1→6)-β-D-glucopyranosum) coniungit. Quod est flavonoidum in permultis plantis inventum, inter quas insigniter plantae generis *Citri.* Eius nomen IUPAC est 3′,4′,5,7-Tetrahydroxy-3-[α-L-rhamnopyranosyl-(1→6)-β-D-glucopyranosyloxy]flavonum.

Rutinum est glycosidum flavonoidicum in permultis plantis inventa, inter quas *Fagopyrum esculentum,* folia petiolique specierum rheubarbari, et asparagus. Rutinum est unum ex primariis flavonolis in *Prunis persicis* cultivarietatum "clingstone" inventis. Etiam in infusionibus theae viridis invenitur.

Rutinum est unum e compositis phenolicis in *Carpobroto eduli,* specie invasiva, inventis.

Investigatores se rutinum in *matalafi* (*Psychotria insularum*), planta in Samoa endemica, invenisse anno 2021 nuntiaverunt.

Notae
-----

1. ↑  "Extraction of rutin from buckwheat (*Fagopyrum esculentum* Moench) seeds and determination by capillary electrophoresis". *Journal of Agricultural and Food Chemistry* **47** (11): 4649–52. November 1999
2. ↑  "Low-density lipoprotein antioxidant activity of phenolic compounds and polyphenol oxidase activity in selected clingstone peach cultivars". *Journal of Agricultural and Food Chemistry* **48** (2): 147–151. Februarius 2000
3. ↑  "Determination of Rutin in Green Tea Infusions Using Square-Wave Voltammetry with a Rigid Carbon-Polyurethane Composite Electrode". *Electroanalysis* **18** (10): 1028–34. 2006 .
4. ↑  "Functional genomics and metabolomics advance the ethnobotany of the Samoan traditional medicine "matalafi"". *Proceedings of the National Academy of Sciences of the United States of America* **118** (45): e2100880118. November 2021 .

Nexus externi
-------------


|  |  |
| --- | --- |
|  | **Vicimedia Communia** plura habent quae ad **rutinum** spectant. |
**Lucius Valerius Flaccus** (natus saeculo 2 a.C.n. mortuus anno 85 a.C.n.) vir publicus Romanus fuit.

Gens
----

Filius eius anno 63 a.C.n. praetor Ciceronem consulem adiuvit in supprimenda coniuratione Lucii Sergii Catilinae.

Cursus honorum
--------------

Valerius anno 99 vel 98 a.C.n. aedilis curulis fuit. Deinde post praeturam anno incerto gestam propraetor Asiam provinciam administravit. Inter bellum civile ad Gaii Marii factionem transiit et initio anni 86 a.C.n. Mario mortuo consul in eius locum suffectus est. Legem tulit "*Valeriam de aere alieno*", qua magna pars aeris alieni sublata est. Deinde in orientem missus est, ut Sullae imperium contra Mithridatem VI regem Ponti susciperet. Pars classis eius submersa est, pars militum ad Sullam transiit atque Gaius Flavius Fimbria, ipsius legatus, eum evertit. A militibus seditiosis in fuga necatus est, qui eius parsimoniam oderant.

Bibliographia
-------------

* Carolus-Ludovicus Elvers, "[I 23] V. Flaccus, L." in *Der Neue Pauly* vol. 12/1 (Stutgardiae: Metzler, 2002. ISBN 3-476-01482-7) col. 1096.

Notae
-----

1. ↑  Velleius Paterculus, *Historia Romana* II 23,2
2. ↑  Strabo, *Geographica* XIII.1.27
3. ↑  Appianus Alexandrinus, *Bella Mithridateia* 51
---

**Plantae** — Magnoliophyta

Classis : Magnoliopsida   
Ordo : Rosales   
Familia : Ulmaceae   
Genus : ***Chaetacme***   
Species : ***C. aristata***   
*Chaetacme aristata*   
Planch.  
Synonyma
*Chaetacme microcarpa*

***Chaetacme*** est monotypicum plantarum florentium genus familiae Ulmacearum, unam speciem, *Chaetacmen aristatam,* continens. Anglice appellatur *thorny elm*; lingua Gikuyu, *muyuyu.* Ea est in Africa orientali occidentalique et Madagascaria endemica.

Planta est frutex vel parva arbor, quae ad 10 m alta crescit. Cui sunt rami demissi angularesque, spinis ad 3.5 cm longis obtecti. Folia sunt lanceolata, ad 11 cm longa et 5 cm lata, apice acuta, marginibus laevibus vel serratis. Frutex est
dioecius et sexu dimorphicus, floribus maribus femineisque in singulis plantis latis.

Planta est hostis *Volumni chaetacme,* hemipteri familiae Miridarum.

Spinosi plantae rami ut saepes in vicis Africanis adhibentur.

Notae
-----

1. ↑  Trees & Shrubs of East Africa. Safari Patrol
2. 1 2  FAO Glossary
3. 1 2  JSTOR Plant Science.
4. ↑  Arusha Region. *The management and ecology of Tanzanian forests*
5. ↑  Linnavuori, R. (1996). Taxonomic studies of the Miridae (Heteroptera) of Africa and the Middle East. *Acta Universitatis Carolinae Biologica* 40 321-50.
6. ↑  Bussmann, R. W. et al. (2006). Plant use of the Maasai of Sekenani Valley, Maasai Mara, Kenya. *J Ethnobiol Ethnomed* 2 22.
Wikidata Vidiadhar Surajprasad Naipaul
Res apud Vicidata repertae:
*Nativitas*: 17 Augusti 1932; Chaguanas  
*Obitus*: 11 Augusti 2018; Londinium  
*Patria*: Trinitas et Tabacum, Britanniarum Regnum  
*Nomen nativum*: Vidiadhar Surajprasad Naipaul
**Officium**

*Munus*: scriptor, mythistoricus, diurnarius, essayist  
*Patronus*: Wesleyan University
**Familia**

*Coniunx*: Nadira Naipaul  

**Memoria**

*Laurae*: Praemium litterarum Nobelianum, John Llewellyn Rhys Prize, Praemium Man Booker, Jerusalem Prize, International Nonino Prize, Knight Bachelor, Fellow of the Royal Society of Literature, Fellow of the American Academy of Arts and Sciences, Somerset Maugham Award, Hawthornden Prize  

Naipaul (2016)
**Vidiadhar Surajprasad Naipaul**, apud familiares *Vidia* sed in librorum titulis *V. S. Naipaul* (natus Chaguanas in oppido insulae Trinitatis die 17 Augusti 1932; mortuus Londinii die 11 Augusti 2018) fuit scriptor mythistoriarum qui anno 2001 Praemium Nobelianum Litteraturae accepit.

Avis agricolis ex India migratis, patre diurnario, V. S. Naipaul ad portum Hispaniae educatus est, ubi Collegium Regale(en) frequentavit. Alumnus fuit collegii Universitatis apud Oxonienses, ubi Latine his verbis se rite inscripsit: "Ego Vidiadhar Surajprasad Naipaul e collegio reginae sanctae in Trinitatis insula filius natu major Seepersad Naipaul de Portu Hispaniensi in Trinitatis insula lubens subscribo sub tutamine magistri Bayley annos xviii natus."

Notae
-----

1. 1 2  French 2008: 72.

Bibliographia
-------------

* "Why VS Naipaul never wrote his autobiography?" in *Times of India* (12 Augusti 2018)
* Patrick French, *The World Is What It Is: The Authorized Biography of V. S. Naipaul*. Novi Eboraci: Alfred Knopf, 2008. ISBN 978-0-307-27035-1 (Paginae selectae apud *Google Books*)
* Alex Hamilton, "Living a Life on Approval" in *The Guardian* (4 Octobris 1971)
* Richard Lea, "VS Naipaul, Nobel prize-winning British author, dies aged 85" in *The Guardian* (11 Augusti 2018)
* Kenneth Ramchand, "VS Naipaul obituary" in *The Guardian* (12 Augusti 2018)
* Clint Chan Tack, "Sir Vidia cherishes school days" in *Trinidad and Tobago Newsday* (16 Aprilis 2007)

Nexus externi
-------------

* De V. S. Naipaul in pagina Nobeliano Litteraturae Praemio dicata **(Anglice)**
**Lucius Verginius L.f. Tricostus Esquilinus** (nescimus, quando natus, quando mortuus sit) vir publicus Romanua quinti et quarti saeculi a.C.n. fuit.

Familia
-------

Avus eius Opiter Verginius Esquilinus fuit, consul suffectus anni 478 a.C.n. pater autem Lucius Verginius Tricostus consul annis 435 a.C.n. et 434 erat.

Cursus honorum
--------------

Anno 402 a.C.n. Verginius primo tribunus militum consulari potestate electus est et cum eo Gaius Servilius P.f. Ahala, Quintus Servilius Q.f. Fidenas, Quintus Sulpicius Ser.f. Camerinus Cornutus, Aulus Manlius A.f. Vulso Capitolinus Manius Sergius L.f. Fidenas. Tum bellum in Veios continuatum, Anxur oppidum ab hostibus expugnata, bellum adventu repentino Capenatium et Faliscorum extentum est. Propter cladem ob controversias inter tribunos acceptam sententia fuit, ut statim novi tribuni eligendi essent, quod etiam constitutum est. Verginius anno 401 accusatus et damnatus est, quod collegae Servilio ante Veios petito auxilium non tulisset

Notae
-----

1. ↑  Titus Livius, ab urbe condita, V 8-9
2. ↑  op. cit. V 11
Sanctae Catharinae ecclesia Monensis
*Vide etiam paginam discretivam:* Mona (discretiva)

**Mona** vel **Muhu** (sic et Estonice) est insula maris Baltici, nunc Estonica, Osiliae comitatus pars. Inter Osiliam insulam et terram continentem sita est. Area insulae 204 chm2 est (Estoniae insula tertia a maxima), incolas 1697 habuit anno 2010. Urbs insulae sola et caput est Kertla (Estonice *Kärdla*).

Historia
--------

A Fratribus militiae Christi anno 1227 debellata est; ab anno 1629 Livoniae Suecicae pars, ab anno 1710 gubernii Liflandensis Imperii Russici. Ab anno 1918 Estonica.

Notae
-----

1. ↑  Hofmanni Lexicon Universale; olim et **Moön**, — Ducatuum Livoniae et Curlandiae Nova Tabula
2. ↑  Norae Zabinkovae et Moysis Kirpicznikov *Nomina physico-geographica principalia URSS* s.v. *Муху*.

Nexus externi
-------------

|  |  |
| --- | --- |
|  | **Situs geographici et historici:** *Locus*: 58°36′0″N 23°15′0″E • *OpenStreetMap* • *GeoNames* |

* Mona in *Lexico encyclopaedico Brockhaus et Efron* **(Russice)**
Andreas Maximilianus Fredro
Bończa – insigne familiae Fredro
**Andreas Maximilianus Fredro**, Polonice **Andrzej Maksymilian Fredro**, natus circa annum 1620, mortuus anno 1679, praeclarus philosophus ac politicus Polonus fuit.

Tota vita cum Ruthenia Rubra nectus est. Se tribunum populi nobilis creavit. Suo sumptu agmina pro patria defendenda non semel edidit. Mareschallus parlamenti anno 1652 fuit, ubi primum liberum *veto* usum est. Ab anno 1654 castellanus leopoliensis, ab anno 1676 palatinus podoliensis fuit. Tempore deluviei suecicae regi fidelis mansit. Ioannes III Sobieski eum aestimavit, atque vicissim.

Sagax et doctus maxime fuit, sed quoque animam ordinaris Sarmatae habuit. Nunnula opera scripsit, notissima eorum fuerunt:

* *Przysłowia mów potocznych* (1658 nec non iterum, amlificatum, 1659)
* *Scriptorum [...] fragmenta* (1660)
* *Monita politico-moralia* cum *Icone ingeniorum* (1664 et etiam atque etiam in tota Europa editum, cum in linguam Francogallicam, Germanam et Ruthenam versum)
* *Militarium libri* (1668)

In eis mercantilismum, democratiam, neostoicismum et Christianitatem confessus est.
Wikidata Axiopolis
Res apud Vicidata repertae:Axiopolis: insigneAxiopolis: insigne
*Civitas*: Romania  
*Locus*: 44°20′17″N 28°2′1″E  
*Numerus incolarum*: 15 088  
*Zona horaria*: UTC+2  
Situs interretialis  

**Gestio**

*Praefectus*: Liviu-Cristian Negoiță  
*Procuratio superior*: Constantia  

**Geographia**

*Superficies*: 46.69±0.01 chiliometrum quadratum  

**Coniunctiones urbium**

*Urbes gemellae*: Saint-Sébastien-sur-Loire  

**Tabula aut despectus**

Axiopolis: situsAxiopolis: situs
**Axiopolis** (Dacoromanice *Cernavodă*, Thracice: *Axiopa*, Graece  *Ἀξιούπολις*, Bulgarice: *Черна вода Cherna voda*, Turcice: *Boğazköy*) oppidum Dacoromanicum in circulo Constantia situm est. Hic ab anno 1996 Ergasterium atomicum unicum est. Finitima in regione vinum colitur.

Axiopolis in circulo Constantia
Pons in flumen Danubium

Historia
--------

Nomen antiquum et novum *aquam nigram* designat et se ad nomen fluminis eiusdem pertinet. Axiopolis saeculo 4 ante Christum natum a Graecis condita est. Postea ad Imperium Romanum (provincia Moesia Inferior) atque Imperium Ottomanicum pertinuit. Anno 1860 statio ferroviaria, annis 1890 - 1895 pons trans Danubium flumen extructus est. In Axiopoli etiam Canalis Danubii et Ponti Euxini incipit, quae annis 1949 - 1987 exstructa est. Ab anno 1996 hic etiam Ergasterium atomicum unicum Romaniae est.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Axiopolin** spectant. |

* Pagina officialis

Notae
-----

1. ↑  Axiopolis in Tabula Peutingeriana depicta
Wikidata Cicania
Res apud Vicidata repertae:
*Civitas*: Italia  
*Locus*: 44°24′31″N 9°14′11″E  
*Numerus incolarum*: 2 470  
*Zona horaria*: UTC+1, UTC+2  
Situs interretialis  
*Nomen officiale*: Cicagna
**Gestio**

*Procuratio superior*: Urbs metropolitana Genuensis  

**Geographia**

*Superficies*: 11.28 chiliometrum quadratum  
*Territoria finitima*: Carelium, Mocconitium, Orarium, Rapallum, Tribonia, Lorsica  

**Tabula aut despectus**

Cicania: situsCicania: situs
Cicania
**Cicania** (-ae, *f.*) (olim *Plicania*, deinde *Chinaglia*) (Italiane *Cicagna*) est oppidum Italiae et municipium, circiter 2560 incolarum, in Regione Liguria et in Urbe metropolitana Genuensi situm. Incolae *Cicanienses* appellantur.

Ecclesia Catholica Romana
-------------------------

* Dioecesis Clavarensis,

Fractiones, vici et loci in municipio
-------------------------------------

### Fractiones

Monleone, Pianezza, Serra.

Municipia finitima
------------------

Coreglia Ligure, Lorsica, Moconesi, Orero, Rapallo, Tribogna.

Nexus interni
-------------

* Municipium Italiae
* Provincia Genuensis
* Urbs metropolitana Genuensis

Notae
-----

1. ↑  G. Casalis, *Dizionario geografico storico-statistico-commerciale degli stati di S. M. il Re di Sardegna* (Taurinis: Maspero, 1833-1856)

Nexus externi
-------------

* Situs Publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Cicaniam** spectant. |

Pinacotheca
-----------

* Collocatio finium municipii in Urbe metropolitana Genuensi.Collocatio finium municipii in Urbe metropolitana Genuensi.
* Turris campanaria.Turris campanaria.
*Bactra lancealana*

---

**Animalia** — Arthropoda

Classis : Insecta   
Ordo : Lepidoptera   
Subordo : Glossata   
Infraordo : Heteroneura   
Zoosectio : Cossina   
Zoosubsectio : Cossina   
Superfamilia : **Tortricoidea**   
Familia : **Tortricidae**   
Latreille, 1803  
   
Subdivisiones: Subfamiliae & tribus\*Chlidanotinae
* Tortricinae
* Olethreutinae

Pro pleno generum indice, vide Taxinomia Tortricidarum
Synonyma
Olethreutidae

**Tortricidae** sunt magna papilionum familia, plus quam 9400 specierum descriptarum comprehendens, solum membrum superfamiliae **Tortricoideorum.** Multae species sunt pestes gravis ponderis oeconomici. Nomen ***Olethreutidae*** est synonymum iunius.

Nonnullae Tortricidae quotidianae
---------------------------------

Inter Tortricidas sunt multae pestes gravis ponderis oeconomici, inter quas:

* *Adoxophyes orana*
* *Archips podana*
* *Archips rosana*
* *Argyrotaenia ljungiana*, pestis lianarum, *Zeae mays,* et arborum fructiferarum
* *Cydia molesta*
* *Cydia pomonella*
* *Cydia funebrana*
* *Cydia nigricana*
* *Cydia splendana*
* *Endopiza viteana*
* *Epiphyas postvittana*
* *Grapholita delineana*
* *Grapholita molesta*
* *Grapholita packardi*
* *Lobesia botrana*
* *Pandemis cerasana*
* *Sparganothis pilleriana*
* 'Spilonota ocellana
* *Thaumatotibia (Cryptophlebia) leucotreta*

Vide etiam *Cydiam deshaisianam.*

### Pestis exemplaria: *Cydia pomonella*

Tortricidae habentur gravissima insectorum familia specierum quae malis vescuntur, quia noxa ab eis effecta est ponderis gravis et omnes plantae partes—fructum, gemmas, folia, surculos—implicat. In Novo Eboraco, plus quam septendecim Tortricidarum species ad productionum malorum spectantes pestes rite declaratae sunt.

*Cydia pomonella* foramina vermium (Anglice *wormholes*) in malis insigniter efficit. Ea, in Europa exorta, suam distributionem geographicam amplificavit, donec nunc in America Septentrionali et Australi, Africa Australi, Australia, et Nova Zelandia invenitur ubicumque mali excoluntur.

Nexus interni
-------------

* *Aeolostoma scutiferana*
* *Eucosma saussureana*
* *Heliocosma argyroleuca*
* *Heliocosma incongruana*
* Index generum Tortricidarum

Bibliographia
-------------

* Chapman, P. F. et S. E. Link.1971. *Tortricid Fauna of Apple In New York.(LEPIDOPTERA: TORTRICIDAE): Including An Account Of Apples' Occurrence In The State, Especially As A Naturalized Plant.* Genavae Novi Eboraci: New York State Agricultural Experiment Station.
* O'Toole, Christopher. 2002. *Firefly Encyclopedia of Insects and Spiders.* ISBN 1-55297-612-2.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Tortricidas** spectant. |

|  |  |
| --- | --- |
|  | Vide **"Tortricidas"** apud **Vicispecies**. |

* De familia apud situm lepidoptera.pro
* De familia apud situm tortricidae.net
* De *Rhyacionia frustrana* (Anglice *Nantucket pine tip moth*) apud situm entomology.ifas.efl.edu (Featured Creatures)
* De Tortricidis Eurasiae apud situm nlbif.eti.uva.nl
Tramen onerarium Union Pacific Americae Maio 2016.
**Tramen onerarium** est genus traminis quod merces per ferriviam transfert. Singulus vel binarius currus tractorii currus ex more contendunt, quorum numerum infinitum fere sit.

Descriptio
----------

Ut turma vehiculorum merces transferendae formatum, reperimus currum tractorium, commune singulum vel duos in numero, ac currus onerarios ab eis contentos. Omni vehiculo cum inter se connexo sunt. Ipsi currus onerarii a nonnullis ad fere infinitos variat. Tramen onerarium in propria via currit, structura traminibus solum facta, qua transitioni perviae ceteri retis viarii licet. Traminis onerarii itinera nationale sive internationale extenduntur. Genera mercium ingenter variant, sicut materiae e natura inventae, partes pro constructione et merces perfectae.

Bibliographia
-------------

* Bergqvist, Rickard; Monios, Jason (2017). *Intermodal Freight Transport and Logistics*. CTaylor & Francis Group. ISBN 978-1-4987-8512-9.

Notae
-----

1. ↑  Vilborg, Ebbe, *Nordstedts svensk-latinska ordbok*. Ed. 2a, 2009.

Nexus externi
-------------

* Definitio etc. apud Wordnik
Wikidata Matthaeus Silvaticus
Res apud Vicidata repertae:Matthaeus Silvaticus: imagoMatthaeus Silvaticus: imago
*Nativitas*: 1280; Salernum  
*Obitus*: 1342;   

**Officium**

*Munus*: medicus, botanista  

**Matthaeus Silvaticus** (Salerni fortasse natus anno circiter 1270 vel 1280; ibidem post annum 1342 mortuus) fuit medicus Italus, scholae Salernitanae professor et regius physicus, cuius *Liber pandectarum medicinae*, anno fere 1332 confectus, saepe saeculis XV et XVI editum est.

Bibliographia
-------------

Matthaeus Silvaticus, *Opus pandectarum medicinae* (Taurinis, 1526): titulus imagine ficta Salernitani horti botanici Matthaeique ipsius ornatus. Exemplar manu tinctum (Bibliotheca publica Bavarica)

|  |  |
| --- | --- |
|  | **Vicimedia Communia** plura habent quae ad **Matthaeum Silvaticum** spectant. |

* Corinna Bottiglieri, "Silvatico, Matteo" in *Dizionario biografico degli Italiani* (Romae: Treccani, 2018)

Nexus externi
-------------

* "Matthaeus Silvaticus" apud *Plant Use*
Latitudo imperii domuum regnatricum
**Familiae imperiales Sinarum** sive **domus regnatrices** (Sinice: 朝 *cháo* "familia"; 朝代 *cháodài* "aera") domus sunt imperatorum quicumque Sinas secundum historiam commenticiam memoria proditam ab Yui Magni aetate usque ad interitum Cim regnarunt.

Nomina familiarum
-----------------

Mos non erat apud priscos Sinas familias imperiales nomine gentilicio imperatorum nominare, ut apud Romanos, neque conditoris nomine ut apud Graecos; sed alia nomina inveniebant secundum domus conditoris voluntatem. Nomen gentilicium familiae Mim (*Ming*, Sinice: 明), ut exemplo est, revera 朱 **Zhū**; familiae autem Cim (*Qing*, Sinice: 清) Aisin Gioro fuit.

Index familiarum
----------------

Hic est index familiarum sive domuum regnatricium Sinarum cum numeris imperatorum et annorum quos imperium tenuere, secundum Philippi Couplet librum.

**Nota**: Cum nonnullo tempore Sinae omnes erant plura in regna divisae, ut exemplo triorum regnorum ac australis et borealis imperii aetatem, datae hic non sunt eae quascumque imperatores posteriores edicto damnationis memoriae, ut verbo dictum, adplicuerint sicuti regnatrices domus Guei ac U post Han perditam, sed modo Heu Han (quae praeclarius *Shǔ Hàn* appellatur), et itidem aliis.

|  | Nomen Latinesecundum Couplet | Nomen Sinice | Impp. | Anni |
| --- | --- | --- | --- | --- |
| I | Hia | 夏 **Xià** | 17 | 458 |
| II | Xam | 商 **Shāng** | 28 | 644 |
| III | Cheu | 周 **Zhōu** | 35 | 873 |
| IV | Cin | 秦 **Qín** | 3 | 43 |
| V | Han | 漢 **Hàn** | 27 | 426 |
| VI | Han orientalesvide Tria regna | 後漢 **Hòu Hàn**(三國 **Sānguó**) | 2 | 44 |
| VII | Cin (Sima) | 晉 **Jìn** | 15 | 155 |
| *De VIII–XI familiis vide Australe et boreale imperium* |
| VIII | Sum | *(劉)宋* **(Liú) Sòng** | 7 | 59 |
| IX | Ci | 齊 **Qí** | 5 | 23 |
| X | Leam | 梁 **Liáng** | 4 | 55 |
| XI | Chin | 陳 **Chén** | 5 | 32 |
| XII | Suy | 隋 **Suí** | 3 | 29 |
| XIII | Tam | 唐 **Táng** | 20 | 289 |
| *De XIV–XVIII familiis vide Quinque familias imperiales* |
| XIV | Heu Leam | 後梁 **Hòu Liáng** | 2 | 16 |
| XV | Heu Tam | 後唐 **Hòu Táng** | 4 | 13 |
| XVI | Heu Cin | 後晉 **Hòu Jìn** | 2 | 11 |
| XVII | Heu Han | 後漢 **Hòu Hàn** | 2 | 4 |
| XVIII | Heu Cheu | 後周 **Hòu Zhōu** | 3 | 9 |
| XIX | Sum | 宋 **Sòng** | 18 | 319 |
| XX | Yuen | 元 **Yuán** | 9 | 89 |
| XXI | Mim | 明 **Míng** | 21 | 276 |
| XXII | Cim | 清 **Qīng** | 10 | 268 |

Notae
-----

1. ↑  *Praefatio ad Tabulam Chronologicam Sinicae Monarchiae*, p. 36; numerus imperatorum et annorum domus Cim, quae iam regnabat libro edito, emendatus est.
Wikidata Tralesonda
Res apud Vicidata repertae:Tralesonda: insigneTralesonda: insigne
*Civitas*: Russia  
*Locus*: 60°37′32″N 28°34′6″E  
*Numerus incolarum*: 1 115, 1 089  
*Zona horaria*: UTC+3  
Situs interretialis  

**Gestio**

*Procuratio superior*: Vysotskoye urban settlement  

**Geographia**

*Superficies*: 39.81 chiliometrum quadratum  

**Tabula aut despectus**

Tralesonda: situsTralesonda: situs
**Tralesonda** (Russice nunc *Vysotsk*, ante *Trongsund*) est urbs regionis Leninopolitanae Russiae. In insula eiusdem nominis ad fretum tenue sinus Finnici situm est, quod fretum introitus in sinum Viburgensem est et ad Viburgum ducit. Hoc *fretum tenue* (Suecice *trång sund*) urbi nomen dedit. Incolas 1129 anno 2021 habuit.

Historia
--------

Antea Suecica, ab anno 1710 Russica facta est. Tunc arx Tralesondae aedificari coepit, saeculo XIX refecta. Ab anno 1917 ad 1940 Finnica erat (Finnice *Uuras*, i.e. *laboriosus*, nominatur). Anno 1948 nomen *Vysotsk* in honorem Cosmae Diomedis filii Vysotskij, Herois Unionis Sovieticae hic occisi, urbs cepit.

Notae
-----

1. ↑  Lucae Aurigarii *Speculum nauticum super nauigatione maris occidentalis*, Lugduni Batavorum 1586, p. 23

Nexus externi
-------------

|  |  |
| --- | --- |
|  | **Situs geographici et historici:** *Locus*: 60°37′32″N 28°34′6″E • *GeoNames* • Большая российская энциклопедия |

* Situs officialis **(Russice)**
Wikidata Matthias Casimirus Sarbievius
Res apud Vicidata repertae:Matthias Casimirus Sarbievius: imagoMatthias Casimirus Sarbievius: imago
*Nativitas*: 24 Februarii 1595; Sarbiewo, Palatinatus Masoviae  
*Obitus*: 2 Aprilis 1640; Varsovia  
*Patria*: Res Publica Utriusque Nationis  

**Officium**

*Munus*: litterarum elegantiorum peritus, poëta, scriptor, professor  
*Patronus*: Universitas Vilnensis
**Consociatio**

*Religio*: Catholicismus
**Familia**

*Familia*: Q63532319
**Memoria**

*Sepultura*: Powązki Cemetery  

Matthias Casimirus Sarbievius, imago contemporanea.
**Matthias Casimirus Sarbievius,** Polonice **Maciej Kazimierz Sarbiewski** (natus Sarbiewo in loco die 24 Februarii anno 1595; mortuus Varsoviae die 2 Aprilis anno 1640) fuit ultimus poëta Latinus, Horatius Christianus et Horatius Sarmaticus appellatus.

Ex familia nobili et insigni Prawdzic in vico Mazoviae Sarbiewo ortus est. Societatem Iesu ingressus est anno 1612. Ab anno 1622 Romae studuit, ubi famam viri prudentis et ingeniosi assecutus est et poëta laureatus ab Urbano Papa VIII factus est. Sarbievius primus in Europa tunc temporis poëta fuit.

Anno 1625 in Poloniam rediit et professor Academiae Vilnensis atque orator sacer aulae Vladislai IV regis nominatus est. 

Maximum opus eius *Lyricorum libri IV* (1632) sunt, insuper *Epodon liber, Epigrammatum liber* (1634). In his Deum cum sanctis (maxime Maria), vitam humanam (etiam ipsius auctoris), et bella (praesertim cum Turcis gesta) cantat.

Sarbievius etiam nonnulla opera theoretica de poësi scripsit, quae sunt:

* *De perfecta poësi sive Vergilius et Homerus*
* *De acuto et arguto*
* *Characteres lyrici*
* *De virtutibus et vitiis carminis elegiaci*

In numero operum eius etiam habentur:

* *Dii gentium*
* *De figuris sententiarum*

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Matthiam Casimirum Sarbievium** spectant. |


|  |  |
| --- | --- |
|  | Vide **Matthias Casimirus Sarbievius** in **Victionario**. |

* *Commentatio de Matthiae Casimiri Sarbievii ... vita, studiis et scriptis*, auctore Lebrecht Gotthelf Langbein, Dresdae 1753
* *Horatius Sarmaticus sive P. Mathiae Casimiri Sarbievii ... Lyricorum libri IV* et alia, Coloniae Agrippinae 1721
* *Lyricorum libri IV et epodorum liber* Sarbievii, Mediolani 1795
* *Carmina* Sarbievii, Argentorati 1803
* *Carmina selecta* Sarbievii, apud *Internet Archive*
* *De perfecta poesi, sive Vergilius et Homerus* Sarbievii
* *Ad fontem Sonam* Sarbievii apud *Vicifontem*
* Titulus editionis Sarbievii Antwerpianae (1632) a Petro Paulo Rubens factus
*Vide etiam paginam discretivam:* Traiectum

Maximum urbis Ultraiecti templum.
Natalis papae Hadriani VI domus.
**Traiectum ad Rhenum** sive **Ultraiectum** (Nederlandice *Utrecht*) est urbs circiter 324 000 incolarum in media Nederlandia sita. Quae urbs, a Traiecto ad Mosam distinguenda, est caput provinciae eiusdem nominis.

Historia
--------

Circa annum 40 Romani castra prope flumen Rhenum condiderunt quia hoc loco Rhenum facile transire poterant. Multa castra ad limitem Germanicum Imperii Romani posuerunt. Per indagationem archaeologicam in suburbe porta nuper factam, naves turrisque huius aetatis inventae sunt. Medio Aevo urbs sedes episcopi facta est. Saeculo duodecimo multae ecclesiae erecta sunt. Aspectus mediae civitatis partis etiam hodie mediaevalis fere est. Ecclesia cathedralis turrim magnam dictam Domtoren habet, 112.5 metra altam intra fines olim castrorum Romanorum positam. Musea in meridiana antiquae civitatis parte inveniuntur. Civitas Traiectina propter facilitatem adeundi in regno Nederlandico est sedes plurimarum institutionum.

Geographia
----------

Magno canali dicto *Amsterdam-Rijnkanaal* Amstelodamum et Traiectum ad Rhenum flumini Rheno et eius aestuario conectuntur.

Institutiones
-------------

Anno 1636 Universitas Rheno-Traiectina seu *Ultraiectina* condita est, temporibus nostris maxima Nederlandiae universitas. Anno 1713 hic Pax Traiecti ad Rhenum signata est, quo foedere Bellum de successione Hispanica finitum est.

Antiquissima sedes episcopi Ecclesiae veteris Catholicae Ultraiecto apud Ecclesiam Sanctae Geretrudis instituta est.

Incolae notabiles
-----------------

* Hadrianus VI, papa, anno 1459 hic natus
* Heribertus Rosweyde scriptor anno 1569 hic natus
* Gulielmus Mengelberg, concentus magister, hic natus
* Marcus van Basten, pedilusor
* Wesley Sneijder, pedilusor

Notae
-----

1. ↑  "Ultraiecti" (cas. loc.): vide epistulam
2. ↑  Dick Schoon, *Van bisschoppelijke Cleresie tot Oud-Katholieke Kerk. Bijdrage tot de geschiedenis van het katholicisme in Nederland in de 19de eeuw* (Nijmegen 2004).

Bibliographia
-------------

* Daniel Boffey, "Forward-thinking Utrecht builds car-free district for 12,000 people" in *The Guardian* (15 Martii 2020)

Nexus interni
-------------

* Utrechts Stedelijk Gymnasium

Traiecti ad Rhenum regiones urbanae, vici et fractiones

|  |  |
| --- | --- |
|  | Traiecti ad Rhenum vexillum |
| 

|  |  |
| --- | --- |
| Regiones urbanae | Binnenstad · Oost · Leidsche Rijn · West · Overvecht · Zuid · Noordoost · Zuidwest · Noordwest · Vleuten-De Meern |
| Vici | Haarzuilens · De Meern · Vleuten |
| Fractiones | Alendorp · Ockhuizen · Oudenrijn · Stadsdam · Themaat · Veldhuizen |

 |
|  |
Wikidata Rick Houenipwela
Res apud Vicidata repertae:Rick Houenipwela: imagoRick Houenipwela: imago
*Nativitas*: 8 Augusti 1958; Insulae Salomonis  
*Patria*: Insulae Salomonis  

**Officium**

*Officium*: Member of the National Parliament of the Solomon Islands, Member of the National Parliament of the Solomon Islands, Prime Minister of the Solomon Islands, Minister for Development Planning and Aid Coordination  
*Munus*: politicus  

**Consociatio**

*Factio*: Democratic Party  

**Rick Nelson Houenipwela**, vulgo saepe *Rick Hou* nuncupatus (natus die 8 Augusti 1958), est argentarius et politicus insularum Salomonis. Legatus est parlamento nationali ab anno 2010 pro populo insulae Malaita australis vel *Samll Malaita*. A die 15 Novembris 2017 primus minister meret.

Nexus externi
-------------

* Vita apud parlamentum insularum Salomonis

Primi ministri insularum Salomonis

|  |  |
| --- | --- |
|  |  |
| Petrus Kenilorea • Salomon Mamaloni • Petrus Kenilorea • Ezekiel Alebua • Salomon Mamaloni • Franciscus Hilly • Salomon Mamaloni • Bartholomaeus Ulufa'alu • Manasses Sogavare • Allan Kemakeza • Snyder Rini • Manasses Sogavare • Derek Sikua • Daniel Philip • Gordonus Darcy Lilo • Manasses Sogavare • Rick Houenipwela • Manasses Sogavare
*Opus geopoliticum • Gubernatores civitatum Australianarum et Pacificarum hodiernarum**Capsae cognatae:* Ministri rerum externarum Salomonenses |
|  |
Imago mulieris ignotae. Saeculo undevicensimo, annis 1850 ut videtur.
***Ukiyo-e*** (浮世絵, 'imago mundi fluctuantis') est imago ligno incisa et charta impressa quae in Iaponia a fine saeculi septimi decimi confici coepit. Quae imagines, saepe calamo elegantissimo exaratae, non solum in Iaponia sed etiam in vetere Europa nec non in America maxime aestimabantur et iam aestimantur.

Historia
--------

Circa annum 1670, post tempus primorum exemplorum incipit reapse historia *ukiyo-e,* quorum primi artifices fuerunt Iwasa Matabei, sed praecipue Moronobu et Sugimura Jihei. Moronobu maximi momenti fuit in novo genere artis *ukiyo-e* creando, cuius a multis ut auctor paterque reputatur esse.

Notissimi inter magnos *ukiyo-e* pictores sunt Katsushika Hokusai et Hiroshige, qui saeculo duodevicensimo floruerunt.

Notae
-----

1. ↑  Michael Sullivan, *The Meeting of Eastern and Western Art* (University of California Press, 1989), ISBN 978-0-520-05902-3.

Bibliographia
-------------

* Harris, Frederick. 2011. *Ukiyo-e: The Art of the Japanese Print.* Tuttle Publishing. ISBN 978-4-8053-1098-4.
* Hibbett, Howard. 2001. *The Floating World in Japanese Fiction.* Tuttle Publishing. ISBN 978-0-8048-3464-3.
* Hillier, Jack Ronald. 1954. *Japanese Masters of the Colour Print: A Great Heritage of Oriental Art.* Phaidon Press. OCLC 1439680.
* Kikuchi, Sadao, et Don Kenny, 1969. *A Treasury of Japanese Wood Block Prints (Ukiyo-e)* Crown Publishers. OCLC 21250.

Nexus externi
-------------

* "Estampes japonaises, images du monde flottant," apud Bibliothecam Nationalem Francicam.
Kristoff in 2018.
Kristoff in Circuitu Fiordorum anno 2014.
Kristoff in Scheldeprijs anno 2015.
**Alexander Kristoff** (natus Osloae de 5 Iulii 1987) est professionalis birotarius Norvegicus, qui hodie pro UAE Team Emirates UCI WorldTeam cursu viario certat. Victoriam in Norwegian National Road Race Championships annis 2007 et 2011 reportavit. Eius maximae victoriae fortasse erant Mediolano-Sanctum Remum anno 2014 et Circuitus Flandriae anno 2015. Tres stationes in Circuitu Franciae adeptus est, inter quas statio vicensima una apud Campos Elysios Lutetiae (anno 2018).

Notae
-----

1. ↑  De Alexandro Kristoff apud *ProCyclingStats.*
2. ↑  "UAE Team Emirates". *Cyclingnews.com*. Immediate Media Company .
3. ↑  "National Championship, Road, Elite, Norway". *Cycling Archives* .

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Alexandrum Kristoff** spectant. |

* De Alexandro Kristoff apud *Cycling Archives.*
* De Alexandro Kristoff apud *ProCyclingStats.*
-2 *Latinitas huius rei dubia est. Corrige si potes. Vide {{latinitas}}.*



*Phascolarctos cinereus*  
 ab Ioanne Gould pictus

---

**Animalia** — Chordata

Subphylum : Vertebrata   
Superclassis : Tetrapoda   
Classis : Mammalia   
Subclassis : Theriiformes   
Infraclassis : Theria   
Superordo : Marsupialia   
Ordo : Diprotodontia   
Subordo : Vombatiformes   
Familia : Phascolarctidae   
Genus : *Phascolarctos*   
*Phascolarctos cinereus*   
Goldfuss, 1817  
Synonyma
*Lipurus cinereus*

***Phascolarctos cinereus*** (binomen a Goldfuss inventum anno 1817) (Anglice: *koala*) est animal Marsupiale herbivorum Australianum quae saepe appelletur *ursus* ut ursi eius forma esse videtur. Vescitur nihilo nisi foliis eucalyptorum.

Pinacotheca
-----------

* P. cinereusab Ioanne Gould pictus*P. cinereus  
ab Ioanne Gould pictus*
* P. cinereus arborem scandens*P. cinereus* arborem scandens
* P. cinereus in arbore dormiens*P. cinereus* in arbore dormiens
* P. cinereus in horto zoologico Chiang Mai*P. cinereus* in horto zoologico Chiang Mai

Nexus externi
-------------

|  |  |
| --- | --- |
|  | **Situs scientifici:**  • ITIS • NCBI • Biodiversity • Encyclopedia of Life • IUCN Red List • Fossilworks |

|  |  |
| --- | --- |
|  | Vide **"*Phascolarcton cinereum*"** apud **Vicispecies**. |


|  |  |
| --- | --- |
|  | **Vicimedia Communia** plura habent quae ad ***Phascolarcton cinereum*** spectant. |

* Phascolarctos cinereus apud NSW Parks & Wildlife service
* Phascolarctos apud Animal Diversity Web
* Notoryctes typhlops apud Indicem rubrum IUCN
**Phantasia** nomen est poetriae ficticiae Aegyptiae quae *Iliadem* *Odysseam*que scripsisse dicitur secundum historiam ab erudito Byzantino Eustathio relatam, "Naucratitae cuidam" attributam.

Phantasia, Nicarchi Memphitae filia, vates in templo Hephaesti, carmina de bello Troiano et de reditu Ulixis scripsit et in templo deposuit. Homerus postea templum visitans sacerdotes persuasit ut exempla poematum sibi dedissent. Alii (ut dicit Eustathius) Homerum ipsum Aegyptium fuisse praetendunt; alii eum Graecum fuisse sed philosophos Aegyptios frequentavisse.

Eamdem fabulam Photius Ptolemaio Hephaestioni attribuit:

"ὅτι Φαντασία τις Μεμφῖτις Νιχάρχου θυγάτηρ συνέταξε προ Όμήρου τόν'Ιλιαχὸν πόλεμον καὶ την περί Όδυσσείας διήγησιν και ἀποκεῖσθαί φασι τας βίβλους ἐν Μέμφιδι Ὅμηρον δὲ παραγενόμενον, καὶ τὰ ἀντίγραφα λαβόντα παρὰ Φανίτου τοῦ ἱερογραμματέως, συντάξαι ἐκείνοις ἀκολούθως" (Photius, *Bibliotheca*, 190).

"[dicit Ptolemaius] Phantasiam quamdam Memphitem Nicharchi filiam primam ante Homerum Iliacum bellum et narrationem de Ulixe composuisse, caet."

Fons
----

* Eustathius Thessalonicensis, *Commentaria Odysseae* 1.2.
Wikidata Pagus Post Montes
Res apud Vicidata repertae:Pagus Post Montes: insignePagus Post Montes: insigne
*Civitas*: Hispania  
*Locus*: 41°49′35″N 1°43′25″W  
*Numerus incolarum*: 89  
*Zona horaria*: UTC+1  
Situs interretialis  
*Nomen officiale*: Trasmoz
**Gestio**

*Praefectus*: Francisco Javier Moliner Cebollada  
*Procuratio superior*: Provincia Caesaraugustana  

**Geographia**

*Superficies*: 18.260291±0.000001 chiliometrum quadratum  
*Territoria finitima*: Lituénigo, Grisel, Vera de Moncayo, Litago, Añón de Moncayo, Turiasso  

Panorama Pagi Post Montes.
**Pagus Post Montes** seu **Villa de Trasmoz** est municipium Hispaniae in commarca Turiaso et Mons Caunus, Provincia Caesaraugustana, Aragonia, 96 incolas anno 2016 habebat. Suus praefectus est Iesus Daniel Andia Berna.

Pagus multas fabulas de maleficis habet. Fabulae Gustavi Adolphi Bécquer inspiravit.

Etymologia
----------

*Trasmoz* a \**Trasmontes* ("Trans Montes") derivare censetur.

Aedificia
---------

* Castellum de Trasmoz (XII saeculum)
* Ecclesia Virginis "de la Huerta" (XII et XIII saecula)

Notae
-----

1. ↑   Fons nominis Latini desideratur *(addito fonte, hanc formulam remove)*
2. ↑  "In processu Domnae Mariae de Urrea, et Concilii Villae de Trasmoz" hic legitur
3. ↑  "Toponimia turiasonense" Emmanuelis Gargallo Sanjoaquín
4. ↑  Situs commarcae
5. ↑  Situs de voluptuaria
Wikidata Alexander Martynov
Res apud Vicidata repertae:Alexander Martynov: imagoAlexander Martynov: imago
*Nativitas*: 12 Decembris 1865; Pinscum  
*Obitus*: 5 Iunii 1935; Moscua  
*Patria*: Unio Sovietica, Russica Sovietica Foederativa Socialistica Res Publica, Imperium Russicum  

**Officium**

*Munus*: politicus  

**Consociatio**

*Factio*: Factio Communistica Unionis Sovieticae, Russian Social Democratic Labour Party  

*Vide etiam paginam discretivam:* Martynov

Paulus Axelrod, Martov et Alexander Martynov 1917.
**Alexander Martynov**, reapse *Aleksandr Samoilovich Pikker* sive litteris Russicis *Александр Самойлович Мартынов Пиккер*) (1865 – 1935), erat iam ante surrectionem anni 1917 Menshevista.

Ut Menshevista perrexit impavidus dimicare contra regimen Sovieticum victoriosum.

Praecipue defendit theoriam et factionem "quinque classium" contra classem unicam Bolshevistarum. Etiam, secundum eum, primum respublica "socialistica" erat condenda ante rempublicam communisticam quae post gradum socialisticum tantum existere posset.

Haec theoria "duorum graduum" ante communismum constituendum condemnata est in Congressu Internationali Factionis Communisticae.

Anno 1923 factus est amicus et fautor opinionum Leonis Trotski cum Komintern de quaestione Sinica dissentiebat. Mansit amicus Stalini ita ut, hostibus Bolshevisticis caventibus, posset morte naturali e vita cedere anno 1935.